આજે આપના સ્વાતંત્ર્ય વીરોનું સ્મરણ કરીને નતમસ્તકે નમન કરવાનું પર્વ છે. પૂ.મહાત્મા ગાંધી, સરદાર વલ્લભભાઈ પટેલ, સુભાષચંદ્ર બોઝ, વીર ભગતસિંહ, ચંદ્રશેખર આઝાદ, શ્યામજીકૃષ્ણ વર્મા અને ઇન્દુલાલ યાજ્ઞિક જેવા મહાન વીર સપૂતોનું સ્મરણ કરીને તેમના પ્રતિ કૃતજ્ઞતાની લાગણી અનુભવવાનું પર્વ છે. એમની કરબાનીની કારણે આજે આપણે આઝાદીના ગર્વની અનુભૂતિ કરી રહ્યા છીએ. આ રાષ્ટ્રભક્ત ક્રાંતિવીરોએ વિકટ પરિસ્થિતીઓમા અંગ્રેજોએના આંતક સામે લડીને દેશની આઝાદીનું સ્વપ્ન સેવ્યું. આટલુજ નહીં જાનની બાજી લગાવીને તેને સાકર પણ કર્યું. આજે ૭૦ સ્વાતંત્ર્ય પર્વે આપણે સહુએ આ રાષ્ટ્રભક્તોએ દાખવેલ માર્ગે ચાલવાની આવશ્યકતા ઊભી થઈ છે. વૈમનસ્યને દેશવટો આપીને સમાજમાં સમરસતા સ્થાપી પરસ્પરના વિકાસ સાથે સાચી સ્વાતંત્ર્યતાની ભાવના કેળવવાની છે. આપણાં સ્વાતંત્ર્ય વિરોની કુરબાનીને વંદન કરીને આપણાં આંતરિક અને બાહ્ય દૂષણો સામે જંગ લડીને દેશભક્તિ અને ભાઈચારાનો માહોલ વધુ વ્યાપક અને અસરકારક બનાવવાનો છે. જેમ સરદાર વલ્લભભાઈ પટેલે અનેક રજવાડાઓને એક કરીને ‘અખંડ ભારતનું‘ નિર્માણ કર્યું, તેમ ગુજરાતનાં પનોતા પુત્ર અને આપણાં લોકલાડીલા વડાપ્રધાન શ્રી નરેન્દ્રભાઈ મોદીએ “એક ભારત શ્રેષ્ઠ ભારત‘ ની પ્રતિબદ્ધતા વ્યક્ત કરી અથાગ પ્રયત્નો હાથ ધર્યા છે અને ‘ સૌનો સાથ સૌનો વિકાસ‘ મંત્રને ચરિતાર્થ કરીને દેશના નાનામાં નાના છેવાડાના માણસના સર્વાંગી વિકાસ માટેનો સંકલ્પ કર્યો છે.